text: Notícies anarquistes de més de 50 col·lectius catalans 🏴 Anarquia.cat La 'Directa' País Valencià, sis anys de periodisme cooperatiu i independent – Anarquia Catalunya 🏴
  La 'Directa' País Valencià, sis anys de periodisme cooperatiu i independent
  Un univers de taules, cadires, menjar, begudes, música, llibres, revistes quinzenals, pancartes i un centenar de persones es planten enmig del carrer Reverend Rafael Tramoyeres, al barri de Benimaclet de València, per a celebrar-se. És dissabte 30 d'octubre, el cel apunta pluja, però no sembla que això afecte l'ambient que s'hi respira. Són persones que, d'una manera o altra, fan possible o han fet possible un mitjà de comunicació autogestionat, assembleari, basat en la militància, crític i transformador al País Valencià.
  Amb la festa del sisé aniversari de la Directa al País Valencià, encetem un mes de novembre en què farem visibles els continguts que es publiquen o s'han publicat des del País Valencià, repassarem algunes de les campanyes que hem fet des del sud, i tindrem, al llarg de tot el mes, una aliança amb les companyes d'Escola Valenciana. Fins al 30 de novembre, les membres d'Escola Valenciana podran gaudir de dos mesos de subscripció gratuïta en el format paper+web. Per tenir accés a la promoció, cal que demanen el codi a [email protected]
  Fins al 30 de novembre, les membres d'Escola Valenciana podran gaudir de dos mesos de subscripció gratuïta en el format paper+web
  El dissabte vam celebrar els sis anys d'un intens recorregut, des d'aquell projecte que comença amb una idea i molta energia i ràbia acumulades, que acaben calant en un grup de persones; fins a una idea que persevera en moltes ments i mans, i que al llarg dels anys es va retroalimentant, i va agafant una forma cada vegada més sòlida. Tota una energia i ràbia, fruit d'anys de desesperança, patiment i injustícies; que vehiculem a través de la paraula, la notícia, el reportatge, l'entrevista o la crònica.
  Volem seguir visibilitzant la precarietat de la classe treballadora, desgranant l'actual bombolla del lloguer i fent un seguiment dels desnonaments. Seguirem remarcant el poder d'entitats bancàries, grans empreses i personalitats poderoses que especulen amb el nostre territori, i enfrontant-nos amb la ploma a l'assetjament i impunitat d'organitzacions i grupuscles d'extrema dreta. Seguirem assenyalant els obstacles en el procés de normalització del valencià i visibilitzant els projectes que esdevenen referents en diferents àmbits de la vida. Volem continuar sent l'altaveu de la societat valenciana, de cadascuna de les lluites que han travessat i travessen el nostre territori i les nostres vides, des dels Ports fins al Baix Segura. Per aquesta raó va nàixer el nucli de treball valencià, per aconseguir que la societat deixe de patir la manipulació, la desinformació, l'obstrucció i el silenci que ha sofert.
  En un vídeo gravat a Xàtiva (la Costera), Pep Gimeno 'Botifarra' ens descrivia així, en essència: "Vosaltres, pareix que aneu més directes, a la vena". Però, tot el que fem i com ho fem, sense vosaltres, les subscriptores, no seria possible. Subscriu-t'hi per poder continuar sumant anys de periodisme cooperatiu, independent, en valencià i des del País Valencià.
  Sis anys fent Directa al País Valencià El col·lapse rendible del sistema d'utilitzar, tirar i enterrar els residus al País Valencià. Ester Fayos, Directa 27/11 Les encaixadores de taronja del País Valencià convoquen vaga contra una jornada de deu hores diàries. Ester Fayos, Directa 11/12/20 La Costera marca el camí de lluita contra els megaprojectes d'energia fotovoltaica al País Valencià. Sara Romero, Directa 04/06/21 Sis propostes de parcs eòlics concentrats en sis municipis a l'Alt Empordà. Iaeden alerta que les renovables se segueixen imposant al territori sense planificació, de forma caòtica i pels interessos de les empreses privades 90 anys de la proclamació de la II República. Ángel González, Coordinadora d'Associacions per la Memòria Democràtica del País Valencià 14/04/21 Més de 112.000 sancions per llei mordassa en menys de quatre anys al País Valencià La 'Directa' s'uneix amb quatre projectes transformadors per crear un espai comú a València. Ester Fayos, Directa 30/04/21 Demanen sis anys i mig de presó a un jove gironí per les mobilitzacions postsentència 1-O Demanen sis anys i mig de presó per a Robert Llach, detingut a Girona per la policia espanyola durant les protestes postsentència Fem assequible l'habitatge cooperatiu Les naus d'en Blanco: d'escola catòlica a pol cooperatiu